Document ID: 32015R0052

IZVEDBENA UREDBA KOMISIJE (EU) 2015/52
z dne 14. januarja 2015
o spremembi Izvedbene uredbe (EU) št. 686/2012 glede države članice poročevalke za aktivno snov mekoprop-P
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) in zlasti člena 19 Uredbe,
ob upoštevanju naslednjega:
(1)
Z Izvedbeno uredbo Komisije (EU) št. 686/2012 (2) se ocenjevanje posameznih aktivnih snovi dodeli državam članicam poročevalkam in državam članicam soporočevalkam. Na zahtevo vložnika in v soglasju z zadevnimi državami članicami se zdi potrebno spremeniti državo članico poročevalko za mekoprop-P, pri tem pa se upošteva uravnotežena razdelitev odgovornosti in nalog med države članice. Ocenjevanje za namene podaljšanja odobritve mekopropa-P bi moralo biti odslej dodeljeno Združenemu kraljestvu.
(2)
Izvedbeno uredbo (EU) št. 686/2012 bi bilo zato treba ustrezno spremeniti.
(3)
Ukrepi iz te uredbe so v skladu z mnenjem Stalnega odbora za rastline, živali, hrano in krmo -
SPREJELA NASLEDNJO UREDBO:
Člen 1
V Prilogi k Izvedbeni uredbi (EU) št. 686/2012 se vnos za aktivno snov mekoprop-P nadomesti z naslednjim:
Aktivna snov
Država članica poročevalka
Država članica soporočevalka
„mekoprop-P
UK
IE“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. januarja 2015

Labels: 1
18
6